Извод из записника са друге седнице Савета родитеља, одржане 17.11.2022. године

Седници Савета родитеља је присуствовало 27 родитеља док одељењска заједница 3-3 није овај пут имала свог представника. Седници су присуствовали и педагог школе, чланови комисије за сарадњу са родитељима Србијанка Остојић, Радмила Стевановић и Љиљана Митровић, а наставници Зоран Ђурић и Душко Бојић су били оправдано одсутни.Седници ј еприсуствовала и директор школе Весна Панић.

Седници је предложен следећи:

Дневни ред:

1. Извештај о успеху и владању ученика на крају првог класификационог периода/ педагог

2. Активности школе на реализацији нових пројеката/ директор

3. Одговори на питања родитеља

4. Предлог за област самовредновања школе у овој школској години и учешће родитеља / директор

5. Постигнућа ученика на завршном испиту – мала матура/ педагог

6. Упознавање родитеља са програмом инклузивног образовања и обухваћеношћу деце

7. Упознавање родитеља са новим правилником о заштити деце од насиља/ директор

8. Разно

Седницу је почела да води заменик председника Савета родитеља- Маријана Јовановић. Поздравила је све присутне, прозвала и прочитала предлог дневног реда. Није било допуна тачака дневног реда па се почело са радом у 18,10 часова.

1. Детаљан извештај о успеху и владању ученика поднела је Вања Јеремић- педагог школе.

Број недовољних оцена од другог до четвртог разреда је две. Владање ученика у млађим разредима је следеће: 1 опомена одељењског старешине.

Педагог школе нам је дала детаљна тумачења уз презентацију.

I-IV разреда укупно 321 ученик

I разред – напредовање је мање од очекиваног: српски језик- 10% ученика, математика – 1,25%, свет око нас- нема

Од II-IV разреда два ученика има недовољне оцене из математике

Од V-VIII разреда укупно 348 ученика. Број уч. са недовољним оценама је 45 (12,93%) са укупно 55 недовољних оцена. Већи је број и ученика и недовољних оцена у односу на исти период прошле школске године (29 ученика - 7,86% са 36 недовољних оцена)

Укупно у школи 669 ученика. 47 ученика, 7,98% има 57 недовољних оцена (више у односу на прошлу школску годину- 32 ученика, 5,54% и 40 недовољних оцена)

13% ученика има недовољне оцене, а 87% ученика је без недовољних оцена

Највише недовољних оцена је у VIII разреду, затим у VII, VI и V разреду

 Укупно је изречено 45 васпитних мера ( прошла година 26 васпитних мера)

**Препоруке**

* Праћење напредовања ученика
* Анализа рада и постигнућа ученика
* Сагледавање узрока неуспеха, слабих оцена ученика и дефинисање мера унапређења у сарадњи са учеником и родитељима
* Реализација часова допунског рада
* Индивидуализован приступ у раду са ученицима на часовима редовне наставе, допунске наставе, домаћег рада, наставног материјала.

**Закључак: Родитељи су упознати са успехом и владањем ученика на првом класификационом периоду.**

1. **У школи су у току пројекти који су планирани за ову школску годину Годишњим планом рада школе.**
2. Родитељи су постављали питања везано за цену и реализацију екскурзије , питања о томе зашто су се наставници техничког , историје и математике мењали у 7-3 одељењу. Представници школе су родитељима давали одговоре. Представник родитеља , а члан Тима за заштиту ученика од насиља је питао зашто су сви састанци Тима обично у 12,30 када он ради и не може да присуствује седницама а желео би. Било је речи и о томе да се на четвртом Савету родитеља, родитељи договоре и да се за наредну школску годину види да се екскурзије и рекреативна настава реализују почетком школске године- у октобру, новембру.

 **Закључено је да се о томе ( када да се реализују екскурзије и рекреативна настава) детаљно договори на четвртој седници Савета родитеља. На сва питања родитеља дати су одговори.**

1. Родитељи су упознати да су области САМОВРЕДНОВАЊА У ОВОЈ ШКОЛСКОЈ ГОДИНИ- свих шест области. Мало смо се подсетили шта је област самовредновања била у прошлој школској години и какви су нам резултати. Објашњено је зашто се ове године процес самовредновања врши за свих 6 области рада. Радиће се самовредновање за следеће области:
* Планирање, програмирање и извештавање,
* Наставу и учење,
* Образовна постигнућа ученика
* Подршка ученицима
* Етос и
* Организација рада школе, управљање њудским и материјалним ресурсима

Како је ускоро потребно радити нови Развојни план установе због тога се сада раде све области и процењују. Родитељи су упознати са својом улогом у свему томе.

**Закључак: Родитељи су упознати са новим областима самовредновања у овој школској години и својим улогама приликом процеса самовредновања рада школе.**

1. О постигнућима ученика на Завршном испиту 2022/23. године нам је говорила Вања Јеремић- педагог школе. 82 ученика школе су полагала Завршни испит на крају школске 2021/22. године. Са ученицима наше школе полагало је и 17 ученика из Републике Српске. Наши ученици су постигли одличне резултат о чему говори и анализа постигнућа ученика коју је урадио Завод за вредновање квалитета образовања и васпитања.

**Закључак: Родитељи су упознати са резултатима Завршног испита ученика школе за школску 2021/22. годину који су изнад просека округа, школске управе и општине.**

1. Шеста тачка дневног реда је била: Упознавање родитеља са програмом инклузивног образовања и обухваћеношћу деце. Речено је да се у школи даје и додатна подршка у учењу српског језика као наматерњег за ученике који су дошли из Русије, Украјине или Кине. Ови ученици имају током седмице четири часа српског језика.

**Закључак: Родитељи су упознати са програмом инклузивног образовања и обухваћеношћу деце у школи**

1. Под тачком разно није било питања нити било каквих коментара

Седница је завршене у 19,15 часова.

Записник водила: Председник Савета родитеља:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_